Al-Basjir 'tree uit' te midde van opstand | Maroela Media
Omar al-Basjir, president van Soedan.
Regeringsbronne het bevestig die Soedannese president Omar al-Basjir het na bewering uitgetree te midde van 'n militêre staatsgreep in dié land in Noordoos-Afrika.
'n Militêre raad sal na verwagting Basjir se plek inneem. Daar word tans gewag op 'n belangrike aankondiging wat glo binnekort gemaak sal word nadat die weermag vroeër die nasionale televisie- en radio-uitsaaier oorgeneem het.
Sky News berig Adel Mahjoub Hussein, plaaslike minister van produksie en ekonomiese hulpbronne, het bevestig gesprekke is aan die gang om 'n militêre raad saam te stel wat aan bewind sal kom sodra Basjir uitgetree het.
Maroela Media het vroeër berig derduisende Soedannese, onder wie vroue en kinders, het Donderdag 'n optog deur die strate van Khartoem na die militêre hoofkantoor gehou. Betogers buite die departement van verdediging het gedreunsing: "Dit het geval, ons het gewen".
Hierdie verwikkelinge kom nadat Ahmed Khalifa al-Sjami, 'n woordvoerder van die Soedannese gewapende magte, Woensdag 'n verklaring teruggetrek het waarin hy gesê het 'n besluit om betogers wat buite die weermag se hoofkantoor betoog gewelddadig uitmekaar te jaag is gekanselleer.
Basjir het die veiligheidsmagte vroeër vandeesweek opdrag gegee om die massabetogings te beëindig wat oor die naweek begin het. Militêre leiers het egter Basjir afgeraai om dié roete te volg uit vrees dat dit tot wydverspreide lewensverlies kan lei.
Altesaam 22 mense is sedert Saterdag dood nadat Soedannese veiligheidsmagte en betogers gebots het.
Zuma moes hierdie moordenaar laat aanhou het toen hy n paar jaar terug hier kom kuier het….daar was n internationaal aanhoudingsbevel uit maar die Zuma clan besluit om hom te laat loop…..soort beskerm soort
Die ergste scenario sal wees as Basjir soos Aristide die regering gaan vra om 'n veilige hawe en vir jare op die Suid-Afrikaanse belastingbetalers se nekke kom le. Die hemel behoed ons daarvan!
Bwahahaha ! Hy gaan seker nou weer kom kuier . Sy een pel het nog hoenders en beeste en die ander een kan hom kits kots voer .
Hoop hy word uitgelewer aan die wêreldhof. Dit sal ook goed wees as die eff/blf aanhitsers en opswepers kennis neem wat word op die ou end van sulke mense, Die wêreld word klein vir hulle, bannelinge tot hul eie lande as hulle gelukkig is om nie uitgelewer te word nie.
El Bashir is oppad na SA gaan in Nkhandla se bunker bly en elke dag in die fire pool ontspan . Hy en ou Japie gaan nou lekker kuier om daai Blue Label whiskey en baie beplanning doen